**ข่าวฝากประชาสัมพันธ์ จากเทศบาลตำบลแม่คือ**

**ด้วยเทศบาลตำบลแม่คือ กำหนดจัดฝึกอบรมการประดิษฐ์ดอกไม้จันทน์ ตามโครงการจิตอาสาประดิษฐ์ดอกไม้จันทน์ ถวายความอาลัย พระเจ้าอยู่หัว รัชกาลที่ 9 ระหว่าง เดือน มิถุนายน – กันยายน 2560 เพื่อให้ประชาชนตำบลแม่คือได้แสดงถึงความจงรักภักดีต่อพระบาทสมเด็จพระปรมินทรมหาภูมิพลอดุลยเดช และเป็นส่วนหนึ่งในการเตรียมการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช**

**เทศบาลตำบลแม่คือ จึงขอเชิญชวนผู้มีจิตอาสา ประชาชน นักเรียน นักศึกษา กลุ่มมวลชนต่าง ๆ กลุ่มผู้สูงอายุ กลุ่มผู้นำชุมชน สถานศึกษา ฯลฯ ร่วมจัดทำดอกไม้จันทน์ (ดอกดารารัตน์) โดยจะทำการฝึกอบรมการประดิษฐ์ดอกไม้จันทน์ ครั้งที่ 1 ในวันอังคาร ที่ 27 มิถุนายน 2560 ตั้งแต่เวลา 09.00 น. เป็นต้นไป ณ ห้องประชุมสภาเทศบาลตำบลแม่คือ (การแต่งกาย ด้วยชุดสีดำสุภาพ) สามารถแจ้งความประสงค์ ลงทะเบียนได้ที่ สำนักปลัด เทศบาลตำบลแม่คือ ในวัน เวลา ราชการ หรือในวันฝึกอบรม**

**ประชาชนที่ผ่านการฝึกอบรมแล้ว หรือ ประชาชนที่มีความประสงค์จะมาประดิษฐ์ดอกไม้จันทน์ต่อเนื่องเป็นประจำ สามารถมาประดิษฐ์ดอกไม้จันทน์ได้ทุก ๆ วัน ตั้งแต่เวลา 09.00 น. ถึง 16.00 น. ณ ห้องประชุมสภาเทศบาลตำบลแม่คือ จะมีเจ้าหน้าที่ผู้รับผิดชอบจัดเตรียมวัสดุ อุปกรณ์ พร้อมให้คำแนะนำและอำนวย ความสะดวกตลอดวัน**

**สอบถามรายละเอียดเพิ่มเติมได้ที่**

**สำนักปลัด เทศบาลตำบลแม่คือ 053 387062 ต่อ 11**